Lilizela-tyd vir plaaslikes in gasvryheidsbedryf | News24
Lilizela-tyd vir plaaslikes in gasvryheidsbedryf
Stadig maar seker word die kolligte weer gereed gekry om te skyn op die Suid-Afrikaanse toerismeprodukte wat 'n besonderse bydrae lewer om die plaaslike gasvryheidsbedryf 'n hoë internasionale aansien te gee.
Die inskrywings vir die regering se jaarlikse Lilizela-toerisme-eerbewyse (die hoogste pryse wat in die Suid-Afrikaanse toerismebedryf ontvang kan word) het reeds geopen en sluit op 31 Mei.
Inskrywings kan via die webwerf www.lilizela.co.za gedoen word. Jy kan ook daar gaan loer vir meer inligting oor die onderskeie inskrywingskategorieë
Onthou, kliënte en verbruikers se terugvoer speel 'n baie belangrike rol in die uiteindelike toekenning van dié eerbewyse. Maak seker jy moedig jou besoekers aan om ook op die Lilizela-webwerf te gaan stem.